cyanic-selkie/wikianc huggingface dataset:
থিচ নাট হান
গ্রন্থপঞ্জি রচনা
তার দীর্ঘ নির্বাসনের সময়, নাট হানের বইগুলি প্রায়শই ভিয়েতনামে পাচার করা হত, যেখানে সেগুলি নিষিদ্ধ ছিল।
পাললিক শিলা
থাম্ব|কাম্বারল্যান্ডের পাললিক শিলা। পাললিক শিলা হলো এক প্রকারের শিলা যা ছোট ছোট কণা জমে এবং পরবর্তীকালে পৃথিবীর পৃষ্ঠ,সমুদ্রতল বা জলের অন্যান্য দেহের খনিজ বা জৈব কণার সিমেন্টেশন(সংযোজন) দ্বারা গঠিত হয়।
পৃথিবীর ভূত্বকের মহাদেশগুলোর পলল শৈল আবরণ বিস্তৃত (পৃথিবীর বর্তমান স্থলপৃষ্ঠের ৭৩%) ),তবে পলির শিলাগুলো মোট ভূত্বকের ৮% হিসাবে অনুমান করা হয়।
আগ্নেয় শিলা বহুদিন ধরে বিভিন্ন প্রাকৃতিক ক্ষয়কারক শক্তি,যেমন- নদী, হিমবাহ, বায়ু, সমুদ্রতরঙ্গ প্রভৃতির প্রভাবে উৎস স্থান থেকে ধীরে ধীরে ক্ষয়প্রাপ্ত ও পরিবাহিত হয়ে কোনো সমুদ্র,হ্রদ বা নদীর তলদেশে জমা হতে থাকে। এভাবে বছরের পর বছর ক্ষয়প্রাপ্ত পদার্থগুলো স্তরে স্তরে সঞ্চিত হয় এবং চাপের ফলে জমাট বেঁধে শক্ত হয়ে যে শিলার সৃষ্টি করে তাকে পাললিক শিলা বলে। এই শিলার মধ্যে বালি,পলি ও কাদার ভাগ বেশি থাকে। পলি জমাট বেঁধে এটি সৃষ্টি হওয়ায় এর নাম পাললিক শিলা।
পাললিক শিলার বৈশিষ্ট্য
1. এই শিলায় স্তরায়ন এবং কাদার চির খাওয়া দাগ লক্ষ্য করা যায়।
2.একমাত্র এই শিলাতেই জীবাশ্ম দেখা যায়।
3. এই শিলায় সচ্ছিদ্রতা ও ভঙ্গুরতা দেখা যায়।
4. এই শিলার প্রবেশ্যতা খুব বেশি।
6.কয়লা, খনিজ তেল ও প্রাকৃতিক গ্যাসের ভান্ডার এই শিলা।
8. দারণ, ফাটল বা কেলাসের গঠন থাকে না।
শিলাতেল
পাললিক শিলা স্তরে স্তরে সঞ্চিত হওয়ার সময় ফোরামিনিফেরা নামক এক প্রকার অতি ক্ষুদ্র  কীট পাললিক শিলাস্তরের মধ্যে চাপা পড়ে যায়। শিলাস্তরের চাপে এবং অভ্যন্তরীণ উত্তাপে তাদের দেহ নিঃসৃত নির্যাস নানা প্রকার কার্বন ও হাইড্রোজেনের দ্রবণে পরিণত হয় এবং পেট্রোলিয়াম সৃষ্টি করে। তাই কেবলমাত্র সচ্ছিদ্র পাললিক শিলাস্তরেই খনিজ তেল পাওয়া যায় এবং তাই খনিজ তেল বা পেট্রোলিয়াম কে শিলাতেল বলে।
আরব টেলিভিশন নাটক
আরব টেলিভিশন নাটক বা আরব সোপ অপেরা ("مسلسل" বা মুসালসাল হিসেবেও পরিচিত, বহুবচন মুসালসালাত) হল গল্পনির্ভর-বিনোদনমূলক ধারাবাহিক নাটক। শৈলীর দিক থেকে মুসালসালাত হল লাতিন আমেরিকান টেলিনোভেলার সমতুল্য। এগুলো প্রায়শই ইসলামিক ব্যক্তিত্ববিশেষদের ঐতিহাসিক বিজয়গাথা বা মহাকাব্য অথবা শ্রেনী-সংঘাত ও চক্রান্ত-জড়িত প্রেমকাহিনী হয়ে থাকে। মুসালসাল শব্দটির শাব্দিক অর্থ‌ হল "শৃংখলাবদ্ধ, চলমান, শৃঙ্খলিত, অনবরত"।
রমযান মাসের প্রতিদিন সন্ধ্যায় ইফতারের পর, আরব বিশ্ব‌জুড়ে অধিকাংশ পরিবার টেলিভিশনে এসকল বিশেষ নাটক উপভোগ করে থাকে। আরব স্যাটেলাইট চ্যানেলগুলো রমযান মাসের প্রতিদিন রাতে রোজা-ভঙ্গের উদ্দেশ্যে একত্রিত হওয়া পরিবারগুলোর সদস্যদের টিভিসেটের সামনে আনতে অনুষ্ঠা‌নগুলো সম্প্রচার করে থাকে। অধিকাংশ মুসালসালাতই কমবেশি ৩০ পর্বে‌র গুচ্ছ আকারে হয়ে থাকে, অথবা রমজানের প্রতি রাতের জন্য এক পর্ব‌ করে সম্প্রচারিত হয়ে থাকে। এই টেলিভিশন ধারাবাহিকগুলো বর্ত‌মানে আরব-অঞ্চলের রমযান ঐতিহ্যের একটি অবিচ্ছেদ্য অংশ, ঠিক যেমন  হাকাওয়াতি নামক আরবের গল্পকথকেরা অতীতে রমজানের রাতগুলোতে পুরোনো গল্প ও পৌরানিক উপকথাগুলো পুনরায় বর্ণনা করে রমজানের একটি অংশ হয়ে উঠেছিল।
মার্কে‌ট রিসার্চ‌ ফার্ম‌ ইপসোস-এর বর্ন‌নামতে, ২০১১ সালের রমজান মাসের প্রথম দুই সপ্তাহে মধ্যপ্রাচ্যজুড়ে ৩০% টেলিভিশন ব্যক্তিত্ব‌ বিখ্যাত হয়ে ওঠে, কারণ তখন রাষ্ট্রীয় ও বেসরকারী টিভি চ্যানেলগুলোতে প্রায় ১০০টি আরব ধারাবাহিক নাটক সম্প্রচারিত হয়। আরবে টেলিভিশন-বাণিজ্যের বাজারে রমজানের গুরুত্ব‌েের কারণে রমযান মৌসুমকে মাসব্যাপী সুপার বোল-এর সঙ্গে তুলনা করা হয়ে থাকে। এসময়, রাতের টেলিভিশন সম্প্রচার রেটিং উচু ও ভালো হয়ে থাকে, এবং রমযানের টেলিভিশনের পিক আওয়ারগুলোতে ৩০-সেকেন্ডের একটি বিজ্ঞাপন সাধারণ রেটের চেয়ে দ্বিগুণেরো অধিক হতে পারে। প্যান এরাব রিসার্চ‌ সেন্টারের বর্ন‌নামতে, ২০১২ সালের রমযানে টেলিভিশন বিজ্ঞাপনের ব্যায়ের পরিমাণ পূর্ব‌-অনূমিত ৪২০ মিলিয়ন ডলার ছাড়িয়ে যায়, যেখানে সম্পূ‌র্ণ‌ বছরের জন্য সকল আরব টেলিভিশন চ্যানেলের বিজ্ঞাপন আয় ধরা হয়েছিল প্রায় ১.৯৮ বিলিয়ন ডলার।
২০১২ সালে, ইউটিউব একটি নতুন অনলাইন চ্যানেলের ঘোষণা দেয়, যা নির্দি‌ষ্টভাবে রমযানের অনুষ্ঠান প্রচারের জন্য নিবেদিত হবে।
আলোক-বিভব ক্রিয়া
আলোক-বিভব ক্রিয়া (Photovoltaic Effect) এমন একটি প্রক্রিয়া যাতে কোন আলোক-বিভব-সক্রিয় (photovoltaic) পদার্থের বা কাঠামোর উপর তড়িচ্চুম্বকীয় বিকীরণ আপতিত হলে তাতে বিভব পার্থক্যের সৃষ্টি হয়। ১৮৩৯ সালে ফরাসি পদার্থবিজ্ঞানী বেকরেল সর্বপ্রথম আলোক-বিভব ক্রিয়া পর্যবেক্ষণ করেন।
আব্দুল আলীম (সঙ্গীতশিল্পী)
আব্দুল আলীম (২৭ জুলাই ১৯৩১ - ৫ সেপ্টেম্বর ১৯৭৪) ছিলেন বাংলাদেশের লোক সঙ্গীতের একজন শিল্পী। আবদুল আলীমের জন্ম ১৯৩১ সালের ২৭ জুলাই। তিনি বর্তমান পশ্চিমবঙ্গের (ভারত) মুর্শিদাবাদের তালিবপুর গ্রামে জন্মগ্রহণ করেন। ছোট বয়স থেকেই আলীম সঙ্গীতের প্রবল অনুরাগী ছিলেন। অর্থনৈতিক অনটনের কারণে কোনো শিক্ষকের কাছে গান শেখার সৌভাগ্য তার হয়নি। তিনি অন্যের গাওয়া গান শুনে গান শিখতেন; আর বিভিন্ন পালা পার্বণে সেগুলো গাইতেন। এভাবে পালা পার্বণে গান গেয়ে তিনি বেশ জনপ্রিয়তা লাভ করেন।
প্রারম্ভিক জীবন
বাবার নাম ছিল মোহাম্মদ ইউসুফ আলী। প্রাইমারি স্কুলে পড়বার সময় গ্রামোফোন রেকর্ডে গান শুনে গান গাইবার জন্য আগ্রহ জন্মে। ছোটবেলায় তার সঙ্গীত গুরু ছিলেন সৈয়দ গোলাম আলী। ঐ অল্প বয়স হতেই বাংলার লোক সঙ্গীতের এই অমর শিল্পী গান গেয়ে নাম করেছিলেন। মাত্র তেরো বছর বয়সে ১৯৪৩ সালে তার গানের প্রথম রেকর্ড হয়। রেকর্ডকৃত গান দুটি হলো "তোর মোস্তফাকে দে না মাগো" এবং "আফতাব আলী বসলো পথে"। এত অল্প বয়সে গান রেকর্ড হওয়া সত্যিই বিস্ময়কর। পরে তা আর বিস্ময় হয়ে থাকেনি, তিনি হয়ে উঠেছিলেন বাংলার লোক সঙ্গীতের এক অবিসংবাদিত-কিংবদন্তি পুরুষ। তার সাত সন্তানের মধ্যে সকলেই সংগীত শিল্পী।
সঙ্গীত শিক্ষা
পরবর্তীকালে তিনি কলকাতায় যান এবং সেখানে আব্বাসউদ্দিন ও কাজী নজরুল ইসলামের সাথে সংশ্লিষ্ট হয়ে গান করেছেন। তিনি লোক ও শাস্ত্রীয় সঙ্গীতের উপর দীক্ষা নিয়েছেন বেদারউদ্দিন আহমদ, ওস্তাদ মোহাম্মদ খসরু, মমতাজ আলী খান, আব্দুল লতিফ, কানাইলাল শীল, আব্দুল হালিম চৌধুরী প্রমুখের কাছে। লেটো দলে, যাত্রা দলে কাজ করেছেন।
কর্মজীবন
thumb|গান রেকর্ডিং এর সময় ষ্টুডিও তে আব্দুল আলীম দেশ বিভাগের পরে আব্দুল আলীম ঢাকায় চলে আসেন এবং রেডিওতে স্টাফ আর্টিস্ট হিসেবে গান গাইতে শুরু করেন। তিনি পরে টেলিভিশন সেন্টার চালু হলে সেখানেও সঙ্গীত পরিবেশন শুরু করেন। এছাড়াও তৎকালীন বাংলাদেশের প্রথম চলচ্চিত্র ‘মুখ ও মুখোশ’ সহ বিভিন্ন বাংলা চলচ্চিত্রে আব্দুল আলীম গান করেছেন। সবচেয়ে উল্লেখযোগ্য চলচ্চিত্রটি হলো ‘লালন ফকির’। সব মিলিয়ে প্রায় ৫০০টির মতো গান রেকর্ড হয়েছিল তার। আব্দুল আলীম তার আধ্যাত্মিক ও মরমী মুর্শিদী গানের জন্য অমর হয়ে থাকবেন। কবি ও বাংলার লোক সঙ্গীতের গবেষক কবি আসাদ চৌধুরী বলেন, "সমাজাটকে যাঁরা জাগিয়েছেন আব্দুল আলীম তাঁদের একজন"। পেশাগত জীবনে আবদুল আলীম ছিলেন ঢাকা সঙ্গীত কলেজের লোকগীতি বিভাগের অধ্যাপক। thumb|আসরে গান পরিবেশনের সময় যন্ত্র শিল্পীদের সাথে আব্দুল আলীম
চলচ্চিত্র
তিনি প্রায় ৫০ টি ছবিতে নেপথ্যে কন্ঠশিল্পী ছিলেন। যেমন-
বিখ্যাত কিছু গান
তার কিছু অবিস্মরণীয় গান হলো:
পুরস্কার ও সম্মাননা
আব্দুল আলীম বেশ কয়েকটি জাতীয় পুরস্কার পেয়েছেন; এগুলোর মধ্যে উল্লেখযোগ্য হচ্ছে :
মৃত্যু
আব্দুল আলীম ৪৩ বছর বয়সে ১৯৭৪ সালের ৫ সেপ্টেম্বর ঢাকার পিজি হাসপাতালে মৃত্যুবরণ করেন।
বাগবাটি ইউনিয়ন
বাগবাটি ইউনিয়ন বাংলাদেশের সিরাজগঞ্জ জেলার অন্তর্গত সিরাজগঞ্জ সদর উপজেলার একটি ইউনিয়ন। ১০.৭৫ বর্গ মাইলের কৃষি প্রধান এই জনপদে প্রায় সাড়ে একান্ন হাজার লোকের বাস, যাদের অধিকাংশই বাঙালি মুসলমান।
ভূগোল
২৪.৪৯৭১° উত্তর অক্ষাংশ ও ৮৯.৬১৮২° দ্রাঘিমাংশে পূর্ব বাগবাটি ইউনিয়নর অবস্থান। ইউনিয়নটির আয়তন ১০.৭৫ বর্গ মাইল। এর উত্তরে রতনকান্দি ইউনিয়ন, পূর্বে ছোনগাছা ইউনিয়ন, দক্ষিণে বাহুলি ইউনিয়ন এবং পশ্চিমে রায়গঞ্জ উপজেলার ব্রহ্মগাছা ইউনিয়নের অবস্থান। ইউনিয়নটির পশ্চিম দিক দিয়ে বয়ে চলেছে ইছামতি নদী। ইউনিয়নটিতে মোট ২৩ টি মৌজা ও ৩১টি গ্রাম রয়েছে। গ্রামগুলো হল:
• মালীগাতী
• সুবর্ণগাতী
• হাসনা
• আলোকদিয়া
• ধলডোব
• বাগবাটী
• হরিনাগোপাল
• কানগাতী
• খোড়ারগাতী
• গাড়ুদহ
• পিপুলবাড়ীয়া
• হরিপুর
• দত্তবাড়ী পশ্চিম
• দত্তবাড়ী পূর্ব
• দত্তবাড়ী মধ্য
• ঘোড়াচরা পশ্চিম
• ঘোড়াচরা পূর্ব
• নান্দিনা
• পানিয়াবাড়ী
• বেজগাতী
• রাজিবপুর
উত্তর অয়নান্ত
সূর্যের উত্তরায়ণকালে মহাবিষুবের পর কর্কটক্রান্তি রেখায় (২৩.৫° উত্তর অক্ষাংশ) সূর্যের আগমণ তথা অবস্থানকে উত্তর অয়নান্ত বলা হয়। গ্রেগরিয়ান বর্ষপঞ্জি অনুসারে প্রতি বছর জুন মাসের ২০ হতে ২২ তারিখের মধ্যে এটি সংঘটিত হয় বলে একে জুন অয়নান্তও বলা হয়। এই দিন থেকে সূর্যের উত্তরায়ণের শেষ এবং দক্ষিণায়নের শুরু।
মহাবিষুব সংঘটনান্তে সূর্য নিরক্ষরেখা অতিক্রম করার পর, পৃথিবী যতই তার কক্ষপথে অগ্রসর হয় ততই পৃথিবীর উত্তর গোলার্ধ সূর্যের দিকে ঝুঁকতে থাকে এবং দক্ষিণ গোলার্ধ সূর্য থেকে দূরবর্তী হতে থাকে। এর ফলে উত্তর গোলার্ধে দিনের দৈর্ঘ্য ক্রমশ বৃদ্ধি পায় এবং রাতের দৈর্ঘ্য ক্রমশ হ্রাস পেতে থাকে। অপরদিকে দক্ষিণ গোলার্ধে এর ঠিক বিপরীত অবস্থা চলতে থাকে। এইভাবে উত্তর গোলার্ধ সূর্যের নিকটবর্তী হওয়ার দরুণ ২০ হতে ২২ জুনের মধ্যে কোন এক সময় তা সূর্যের সর্বাধিক নিকটবর্তী হয়। ফলে ঐ দিন সূর্য কর্কটক্রান্তি রেখার উপরে লম্বভাবে কিরণ দেয় এবং উত্তর গোলার্ধের সর্বাধিক অংশ আলোকিত হয়। এ দিন উত্তর গোলার্ধে বৃহত্তম দিন ও ক্ষুদ্রতম রাত্রি সংঘটিত হয় (দিন: ১৪ ঘণ্টা দিন ও রাত্রি: ১০ ঘণ্টা) এবং একই সময়ে দক্ষিণ গোলার্ধে হয় এর ঠিক বিপরীত। এই সময়ে সূর্য উত্তরায়নের শেষ সীমায় পৌছায় বলে এই দিনকে উত্তর অয়নান্ত দিবস বলে।
বাগবাটি ইউনিয়ন
ভূগোল
• পেচিবাড়ী
উত্তর অয়নান্ত
সংঘটনের সময়
সূর্যের উত্তরায়ণকালে যে মুহূর্তে পৃথিবীর উত্তর গোলার্ধ সূর্যের সর্বাধিক নিকটবর্তী হয় তথা সূর্য কর্কটক্রান্তি রেখার উপরে (২৩.৫° উত্তর অক্ষাংশ) লম্বভাবে অবস্থান করে সেটিই কর্কট সংক্রান্তির মুহূর্ত। সৌর বছর ও পঞ্জিকা বছরের মধ্য পার্থক্য থাকায় গ্রেগরিয়ান পঞ্জিকা অনুসারে কোন নির্দিষ্ট দিনে না হয়ে প্রতি বছর জুন মাসের ২০ হতে ২২ তারিখের মধ্যে যে কোন দিনে উত্তর অয়নান্ত সংঘটিত হতে পারে।
বাগবাটি ইউনিয়ন
প্রশাসন
বাগবাটি ইউনিয়ন পরিষদ সিরাজগঞ্জ সদর উপজেলার ২নং ইউনিয়ন পরিষদ। ইউনিয়নের ৯টি ওয়ার্ড থেকে নির্বাচিত ৯ জন সাধারণ সদস্য, প্রতি তিনটি ওয়ার্ড হতে একজন করে মোট ৩ জন সংরক্ষিত (মহিলা) সদস্য এবং একজন চেয়ারম্যানকে নিয়ে পরিষদটি গঠিত হয়। এছাড়াও পরিষদের কার্যক্রমে সহায়তা করার জন্য রয়েছেন একজন সচিব। বর্তমানে ইউনিয়ন পরিষদটির চেয়ারম্যানের দায়িত্ব পালন করছেন মোঃ জাহাঙ্গীর আলম এবং সচিব হিসেবে দায়িত্ব পালন করছেন মোঃ আশরাফ আলী।
উত্তর অয়নান্ত
সংঘটনের সময়
নিচে নিকট অতীত এবং ভবিষ্যতে উত্তর অয়নান্ত, দক্ষিণ অয়নান্ত, মহাবিষুব ও জলবিষুবের আন্তর্জাতিক তারিখ ও সময় উল্লেখ করা হল। বাংলাদেশের প্রমাণ সময় এবং ভারতীয় প্রমাণ সময়ের জন্য তালিকায় প্রদত্ত সময়ের সাথে যথাক্রমে জন্য ৬ ঘণ্টা এবং ৫:৩০ ঘণ্টা (৫ ঘণ্টা ৩০ মিনিট) যোগ করতে হবে। যেমন— বাংলাদেশের প্রমাণ সময় অনুযায়ী ২০১৯ খ্রীস্টাব্দের উত্তর অয়নান্ত জুন মাসের ২১ তারিখের ২১:৫৮ ঘটিকায় এবং ভারতের প্রমাণ সময় অনুযায়ী ২১:২৮ ঘটিকায় সংঘটিত হবে।
সৌরবর্ষ
উত্তর অয়নান্ত ভিত্তিক সৌরবছর উত্তর অয়নান্তের উপর নির্ভরশীল এবং পরপর দুটি উত্তর অয়নান্তের মধ্যবর্তী সময়ই একটি উত্তর অয়নান্ত সৌরবছর।
বাগবাটি ইউনিয়ন
প্রশাসন
বাগবাটি ইউনিয়ন জাতীয় সংসদের সিরাজগঞ্জ-১ আসনের আওতাধীন। তানভীর শাকিল জয় ২০২০ সাল থেকে এ আসনের সংসদ সদস্য হিসেবে দায়িত্ব পালন করছেন।
জনসংখ্যা
২০১১ সালের আদমশুমারী অনুযায়ী বাগবাটি ইউনিয়নর মোট জনসংখ্যা ৫১,৬০২। এর মধ্যে ২৭,১৭০ জন পুরুষ এবং ২৪,৪৩২ জন নারী। ২০০১ সালে এই জনসংখ্যা ছিল ৪৪,৫০৫ জন, যার মধ্যে ২৩,৫৩২ জন ছিল পুরুষ এবং ২০,৯৭৩ জন নারী।
ইউনিয়নটিতে ভোটাধিকার প্রাপ্ত নাগরিক আছেন ৩১,৭৫৩ জন।
ধর্ম
ইউনিয়নটির অধিকাংশ মানুষ ইসলাম ধর্মের অনুসারী। এখানে মোট ১১৫টি মসজিদ আছে। এগুলো হলো হরিনা পিপুলবাড়ীয়া জামে মসজিদ, দত্তবাড়ী জামে মসজিদ, হরিপুর জামে মসজিদ, ফুলকোচা জামে মসজিদ, বেজগাঁতী জামে মসজিদ, বাগবাটী জামে মসজিদ ইত্যাদি। মৃতদেহ দাফনের জন্য ইউনিয়নটিতে ২৩টি কবরস্থান আছে। ঈদগাহ আছে ১২টি। এছাড়াও হিন্দু ধর্মাবলম্বীদের জন্য রয়েছে ৩টি মন্দির।
অর্থনীতি
এ অঞ্চলের মানুষের আয়ের প্রধান উৎস হল কৃষি। এখানকার ভূমি পলল সমৃদ্ধ প্লাবনভূমি, যা বেশ উর্বর ও কৃষি কাজের উপযোগী। ইউনিয়নটিতে প্রায় ২১৪০ হেক্টর আবাদি জমি রয়েছে। ইউনিয়নটির পশ্চিম দিক দিয়ে বয়ে চলা ইছামতি নদী কৃষি কাজে সহায়ক ভূমিকা পালন করে। বাঙালি নদীর এই শাখানদীটি শুষ্ক মৌসুমে পুরোপুরি শুকিয়ে গেলে নদীর অঙ্গনজুড়ে সেচের মাধ্যমে চাষাবাদ করা হয়।
এছাড়া অনেকেই ব্যবসা, চাকরি, তাঁত শিল্প, কুটির শিল্প ইত্যাদির সাথে জড়িত। বাগবাটী বাজার, হরিণা বাজার প্রভৃতি হাট-বাজার এ ইউনিয়নই অবস্থিত। এর পাশাপাশি এখানে কয়েকটি ইট ভাটাও রয়েছে।
শিক্ষা
বাগবাটি ইউনিয়ন শিক্ষার হার ক্রমবর্ধমান। ২০০১ সালে এ ইউনিয়নের সাক্ষরতার হার ৩৮.৮৮ শতাংশ থাকলেও ২০১১ সালে তা বেড়ে দাঁড়িয়েছে ৭৯%। এখানে মোট ১৩টি সরকারি ও ১৪টি বেসরকারি প্রাথমিক বিদ্যালয়, ৫টি মাধ্যমিক বিদ্যালয়, ৮টি এবতেদায়ী ও হাফিজিয়া মাদ্রাসা, ৩টি আলিম মাদ্রাসা এবং ৩টি দাখিল মাদ্রাসা আছে। ইউনিয়নের উল্লেখযোগ্য শিক্ষাপ্রতিষ্ঠানগুলো হল:
১৯৯৯–২০০০ বুন্দেসলিগা
১৯৯৯–২০০০ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৩৭তম মৌসুম ছিল। এই মৌসুমটি ১৯৯৯ সালের ১৩ই আগস্ট তারিখে শুরু হয়ে ২০০০ সালের ২০শে মে তারিখে সম্পন্ন হয়েছিল। ১৮৬০ মিউনিখের ডেনীয় রক্ষণভাগের খেলোয়াড় ক্লাউস থমসন এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৯৮–৯৯ মৌসুমে ৭৮ পয়েন্ট অর্জন করে এই প্রতিযোগিতার ইতিহাসে ১৪তম বারের মতো শিরোপা জয়লাভ করেছিল।
এই মৌসুমে ৭৩ পয়েন্ট অর্জন করে বায়ার্ন মিউনিখ ১৫তম বারের মতো বুন্দেসলিগা এবং ১৬তম বারের মতো জার্মান শিরোপা জয়লাভ করেছিল। ১৮৬০ মিউনিখের জার্মান আক্রমণভাগের খেলোয়াড় মার্টিন মাক্স ১৯ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
দল
১৯৯৮–৯৯ মৌসুম শেষে নুর্নবার্গ, বোখুম এবং বরুসিয়া মনশেনগ্লাডবাখ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে আরমিনিয়া বিলেফেল্ড, উন্টারহাখিং এবং উলম বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
নাভানা আক্তার
নাভানা আক্তার (জন্ম: ৯ ফেব্রুয়ারি ১৯৭৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
ইসলামিক স্টাডিজ লাইব্রেরী (ম্যাকগিল বিশ্ববিদ্যালয়)
ম্যাকগিল বিশ্ববিদ্যালয় গ্রন্থাগারের একটি শাখা ইসলামিক স্টাডিজ লাইব্রেরী-র সংগ্রহগুলি টরন্টো বিশ্ববিদ্যালয়ের রবার্টস লাইব্রেরির সাথে কানাডার প্রধান গ্রন্থাগার হিসেবে ইসলামী বিশ্ব সম্পর্কে এবং প্রকৃতপক্ষে উত্তর আমেরিকার সবচেয়ে গুরুত্বপূর্ণ সংগ্রহগুলি নিয়ে গবেষণার জন্য একত্রিত হয়েছে।
ইতিহাস
১৯৫২ সালে ম্যাকগিল ইউনিভার্সিটি ইন্সটিটিউট অব ইসলামিক স্টাডিজের সাথে ইসলামিক স্টাডিজ লাইব্রেরীটি প্রতিষ্ঠিত হয়েছিল। এটি একটি পরিমিত বিভাগীয় গ্রন্থাগার থেকে পুরো ইসলামী সভ্যতার প্রায় দেড় হাজার খন্ডের একটি সম্মানজনক গ্রন্থাগার হিসাবে রুপান্তরিত হয়েছে। গ্রন্থাগারটি মরিস হল-এ অবস্থিত, এটি জন জে ব্রাউনের নকশায় ১৮৮২ সালে নির্মাণ করা হয়েছে।
সংগ্রহ
গ্রন্থাগারের সংগ্রহগুলি মুদ্রিত, পাণ্ডুলিপি এবং অডিওভিজুয়াল বিন্যাসে অন্তর্ভুক্ত রয়েছে। পাণ্ডুলিপির এই সংগ্রহটিতে আরবী, ফারসি, তুর্কি (উসমানীয় তুর্কি সহ) এবং উর্দুতে মিলিয়ে প্রায় ৬৪০ খণ্ডের সাহিত্যের সমন্বয়ে গঠিত হয়েছে। এই সংগ্রহগুলি রেয়ার বুকস এন্ড স্পেশাল কালেকশনস-এ অবস্থিত, অডিওভিজুয়াল সংগ্রহগুলিতে বিরল বইগুলির মাইক্রোফিল্ম এবং পান্ডুলিপি (৫৩৫টি রিল) রয়েছে। মুদ্রিত বইগুলির মধ্যে লিথোগ্রাফি দ্বারা মুদ্রিত আরবি, ফার্সি, উর্দু এবং তুর্কি বইয়ের ৭০০ খণ্ডের সংকলন সহ প্রায় ৩,০০০ বিরল আইটেমের সংকলন রয়েছে।
গ্রন্থাগারের এই সংগ্রহটি ইসলামী সভ্যতার সমুদয় বিষয়াবলীর পরিসীমা বিস্তৃতিকরণে আগ্রহী। ভৌগোলিকভাবে যার অর্থ দাঁড়ায় দক্ষিণ এশিয়া (বাংলাদেশ, ভারত, আফগানিস্তান, পাকিস্তান ইত্যাদি), দক্ষিণ-পূর্ব এশিয়া (ইন্দোনেশিয়া), মধ্য এশিয়া (কিরগিজস্তান, তাজিকিস্তান, কাজাখস্তান, উজবেকিস্তান এবং তুর্কমেনিস্তান), মধ্যপ্রাচ্য (ইরান, ইরাক, সৌদি আরব, ফিলিস্তিন, ইসরায়েল, সিরিয়া, জর্ডান, সংযুক্ত আরব আমিরাত, ওমান এবং ইয়েমেন) এবং উত্তর আফ্রিকা (মিশর, লিবিয়া, তিউনিসিয়া, আলজেরিয়া, মরক্কো এবং সুদান) এ সম্পর্কিত সংগ্রহশালাকে অন্তর্ভুক্ত করা।
উইলিংটন কে শিশু অপহরণ মামলা
উইলিংটন কে শিশু অপহরণ ঘটনাটি হল ২০০৫ সালের ২৭শে ডিসেম্বর ইংল্যান্ডের উত্তর টাইনেসাইড -এর উইলিংটন কেতে ৬ বছর বয়সী একটি মেয়ের অপহরণ ও ধর্ষণ, শিশুটিকে যখন স্নানের সময় নিয়ে যাওয়া হয়েছিল তখন এই ঘটনা ঘটেছিল।
স্থানীয় একজন পুরুষ, পিটার ভয়েসি, যে একজন পরিচিত যৌন অপরাধী, সে এই অপরাধের জন্য দোষী সাব্যস্ত হয় এবং যাবজ্জীবন কারাদণ্ডে দণ্ডিত হয়। অপরাধের নির্লজ্জ প্রকৃতি গণমাধ্যমে ব্যাপক সাড়া ফেলেছিল এবং ক্রাইমওয়াচ দূরদর্শন অনুষ্ঠানের আবেদনকে উস্কে দিয়েছিল। এটি সেই সময়ে, নর্থাম্ব্রিয়া পুলিশ দ্বারা সর্বকালের সর্ববৃহৎ মানব অনুসন্ধানেরও সূত্রপাত করেছিল। পুলিশের পক্ষ থেকে দাবি করা হয়েছিল যে, এটি একটি অপরিচিত ব্যক্তির দ্বারা কোন বাড়ি থেকে সুযোগসন্ধানী অপহরণের মত অপরাধ। আপাতদৃষ্টিতে অপরাধের অবিশ্বাস্য প্রকৃতির ফলে প্রাথমিকভাবে এই ঘটনাকে সন্দেহের চোখে দেখা হয়েছিল। ভয়েসির দোষী সাব্যস্ত হওয়ার পর মাল্টি-এজেন্সি পাবলিক প্রোটেকশন (এমএপিপিএ) বা বহু সংস্থা জন সুরক্ষা ব্যবস্থার পর্যালোচনা শুরু হয়েছিল। এই ব্যবস্থা অতীতের অপরাধীদের নজরদারি পরিচালনা করে।
দণ্ডাজ্ঞা
কোন শক্তিশালী প্রমাণ ছাড়াই, ভয়েসিকে অনেক কম সূত্র থেকে দোষী সাব্যস্ত করা হয়েছিল। এর মধ্যে ছিল তার স্থানীয় এলাক সম্পর্কে জ্ঞান এবং তার মোবাইল ফোনের রেকর্ড, যার থেকে প্রমাণ হয়েছিল যে সে সেই সময়ে যেখানে ছিল বলে দাবি করেছে, তা ঠিক নয়। জুতোর ছাপ তার মালিকানাধীন একটি জুতো জোড়ার সাথে মিলে গিয়েছিল, সে বছর সেই জুতো উত্তর -পূর্বে মাত্র পাঁচটি বিক্রি হয়েছিল। সেই দিনের প্রশ্নের উত্তরে তার একটি রহস্যপূর্ণ ডায়েরি লিখন ছিল, "ওহ শেষ হয়ে গেছে, এখন শান্ত হও", সে দাবী করেছিল এটি তার ক্রিসমাসের উল্লেখ। সে একটি লাল অ্যাস্ট্রারও মালিক ছিল, যদিও সেটি প্রমাণ হিসাবে বাজেয়াপ্ত করার আগেই সেটি বাতিল করে দেওয়া হয়েছিল। উপসংহারে বলা হয়েছিল, যদিও আংশিক মিল, তবুও ভয়েসির ডিএনএ পাওয়া যাওয়ার উচ্চ সম্ভাবনা ছিল।
ডেল্টা-ওয়াই ট্রান্সফরমার
ডেল্টা-ওয়াই ট্রান্সফরমার হচ্ছে এক ধরনের তিন দশা অবস্থার তড়িৎ শক্তির ট্রান্সফরমার নকশা যেখানে প্রাথমিক দিকে ডেল্টা সংযুক্ত কুণ্ডলী থাকে এবং আনুষঙ্গিক দিকে ওয়াই/স্টার সংযুক্ত কুণ্ডলী থাকে। ওয়াই সংযুক্ত দিকে একটি নিরপেক্ষ তার সংযোগ দেয়া যায়। এটি একটি একক তিন দশার ট্রান্সফরমার হতে পারে, আবার একে তিনটি একক দশার ট্রান্সফরমার থেকেও তৈরি করা যায়। এর আরেক নাম ডেল্টা-স্টার ট্রান্সফরমার।
ট্রান্সফরমার
এর একটি উদাহরণ হচ্ছে বিতরণ ট্রান্সফরমার, যার ডেল্টা সংযুক্ত প্রাথমিক প্রান্তে, ১১ কিলোভোল্টের তিনটি দশা রয়েছে যেখানে কোন নিরপেক্ষ অথবা আর্থিং তার অবিদ্যমান, আর স্টার (অথবা ওয়াই) সংযুক্ত আনুষঙ্গিক প্রান্তে ৪১৫ ভোল্টের ৩-দশার সরবরাহ বিদ্যমান, এবং প্রতি দশা এবং নিরপেক্ষ (ভূতলে স্থাপিত) প্রান্তের মাঝে ২৪০ ভোল্টের স্থানীয় বিভব পার্থক্য বিদ্যমান।
ডেল্টা কুণ্ডলীর কারনে তড়িতের তৃতীয় সমমেল ট্রান্সফরমারের মধ্যেই সীমাবদ্ধ থাকে, এবং এর ফলে তড়িৎ পরিবহন লাইনে তৃতীয় সমমেল তড়িৎপ্রবাহ প্রবাহিত হতে পারে না।
ডেল্টা-ওয়াই ট্রান্সফরমার বর্তনীতে ৩০, ১৫০, ২১০ অথবা ৩৩০ ডিগ্রির দশা পরিবর্তন নিয়ে আসে। এজন্য এদেরকে ওয়াই-ওয়াই (অথবা ডেল্টা-ডেল্টা) ট্রান্সফরমারের সাথে সমান্তরালে স্থাপন করা যায় না। যদিও, এদেরকে অনন্য কিছু বর্তনী এবং ডেল্টা-ওয়াই (অথবা ওয়াই-ডেল্টা) ট্রান্সফরমারের কিছু বিশেষ বর্তনীর সাথে সমান্তরালে স্থাপন করা যায়।
কামিল গ্রসিৎস্কি
কামিল পাওয়েল গ্রসিৎস্কি  (জন্ম: ৮ জুন ১৯৮৮) হলেন পোল্যান্ডের একজন পেশাদার ফুটবলার, যিনি হাল সিটি এবং পোল্যান্ড জাতীয় দলে একজন আক্রমণভাগের খেলোয়াড়ের ভূমিকায় খেলেন।
তিনি পোল্যান্ডের হয়ে ২০০৮ সালে অভিষেক করেন; এপর্যন্ত তিনি প্রায় ৫০-এর অধিক ম্যাচ খেলেছেন যেখানে তিনি ১০-এর অধিক গোল করেছেন। তিনি ২০১২ উয়েফা ইউরো এবং ২০১৬ উয়েফা ইউরোয় পোল্যান্ডের প্রতিনিধিত্ব করেছেন।
ক্লাব ক্যারিয়ার
কামিল গ্রসিৎস্কি ২০০৬ সালে পগোন স্টেচিনের হয়ে খেলার মাধ্যমে ক্লাব ক্যারিয়ারের শুরু করেন। ২০০৭ সালে, তিনি লেগিয়া ওয়ারশ ক্লাবটিতে যোগদান করেন, যদিও যোগদানের কিছু মাস পরেই তিনি ব্যক্তিগত কারণে উক্ত ক্লাব হতে ধারে অন্য ক্লাবে যাওয়ার জন্য আবেদন করেন। ২০০৮ সালের ১৩ই ফেব্রুয়ারি তারিখে, লেগিয়া ওয়ারশ ঘোষণা করে যে, গ্রসিৎস্কি ধারে সিয়নে যোগদান করেছে, যেখানে তিনি ২০০৮ সালের ৩১শে অক্টোবর পর্যন্ত ছিলেন। তিনি উক্ত মৌসুমে ৮টি ম্যাচে খেলেছিলেন এবং মাত্র ২টি গোল করেছিলেন। এরপরের মৌসুমের শুরুতে ক্লাব ম্যানেজার তাকে অনূর্ধ্ব-২১ দলে নামিয়ে দেয়। এর কিছু মাস পরে তিনি ক্লাবটি ছেরে চলে যান।
বিজ্ঞান প্রতিবেদক
সায়েন্স রিপোর্টার হল একটি মাসিক জনপ্রিয় বিজ্ঞান ম্যাগাজিন যা ১৯৬৪ সাল থেকে ভারতে প্রকাশিত হচ্ছে ন্যাশনাল ইনস্টিটিউট অফ সায়েন্স কমিউনিকেশন অ্যান্ড ইনফরমেশন রিসোর্সেস, নতুন দিল্লিতে অবস্থিত একটি সরকারি সংস্থা। এটি ইংরেজিতে প্রকাশিত হয় এবং প্রধানত ভারত এবং প্রতিবেশী দেশগুলিতে পঠিত হয়।
ম্যাগাজিনটি মূলত দেশের বিভিন্ন বৈজ্ঞানিক প্রতিষ্ঠানে সংঘটিত গবেষণা সম্পর্কে নাগরিকদের সচেতন করার উদ্দেশ্যে করা হয়েছিল। এটি এখন এই প্রাথমিক এজেন্ডাকে ছাড়িয়ে গেছে, একটি জনপ্রিয় বিজ্ঞান ম্যাগাজিন হয়ে উঠেছে যা অনেক জাতীয় এবং আন্তর্জাতিক বিজ্ঞান বিষয়কে কভার করে। বর্তমান আগ্রহের প্রতিবেদন রয়েছে, পাশাপাশি আধুনিক প্রযুক্তি, দেশের বিজ্ঞান নীতি এবং এর মতো বিশিষ্ট জাতীয় বিজ্ঞানীদের লেখা প্রবন্ধ রয়েছে। বিজ্ঞান কল্পকাহিনী, ধাঁধা, শখের প্রকল্প, ক্রসওয়ার্ডের নিয়মিত কলামও রয়েছে।
সবার প্রবেশাধিকার
প্রিন্ট প্রকাশের ছয় মাস পর জার্নালটি উন্মুক্ত অ্যাক্সেসের অধীনে পাওয়া যায়।
মো. জহুরুল হক
জহুরুল হক দুর্নীতি দমন কমিশনের কমিশনার ও বাংলাদেশ টেলিযোগাযোগ নিয়ন্ত্রণ কমিশনের সাবেক চেয়ারম্যান এছাড়া তিনি ঢাকা মহানগরের দায়রা জজ হিসাবেও দায়িত্ব পালন করেছেন।
জীবনের প্রথমার্ধ
হক ১৯৫৫ সালের ৫ ডিসেম্বর পূর্ব পাকিস্তানের জামালপুর জেলায় জন্মগ্রহণ করেন।
কর্মজীবন
হক ১৯৮৩ সালে বাংলাদেশ সিভিল সার্ভিসের বিচার বিভাগীয় শাখায় যোগদান করেন।
২০১২ সালে, হক একুশে টেলিভিশনের চেয়ারম্যান আবদুস সালাম ও এর ব্যবস্থাপনা পরিচালক আশরাফুল আলমের বিরুদ্ধে কর ফাঁকির অভিযোগে অভিযুক্ত করেন।
২০১৪ সালে, হক দায়রা জজ হিসেবে অবসর গ্রহণ করেন।
ডক্টর শাহজাহান মাহমুদের স্থলাভিষিক্ত হয়ে ৩১ জানুয়ারি ২০১৯ তারিখে হককে বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান নিযুক্ত করা হয়। তার মেয়াদে, বাংলাদেশ টেলিযোগাযোগ নিয়ন্ত্রণ কমিশন ২০১৮ সালে জাতীয় নির্বাচনের সময় বাংলাদেশ জাতীয়তাবাদী দলের অফিসিয়াল ওয়েবসাইট ব্লক করে। তার মেয়াদকালে, সেলফোন অপারেটরদের টাওয়ারের মালিকানা না দেওয়ার সিদ্ধান্তের অধীনে সেলফোন কোম্পানি থেকে স্বতন্ত্র ঠিকাদারদের কাছে সেলফোন টাওয়ারের মালিকানা স্থানান্তরিত হয়।
হককে ১০ মার্চ ২০২১ তারিখে দুর্নীতি দমন কমিশনের কমিশনার নিযুক্ত করা হয়। প্রথম আলোর সাংবাদিক রোজিনা ইসলামকে লাঞ্ছিত করার পর তিনি স্বাস্থ্যসেবা বিভাগের অতিরিক্ত সচিব কাজী জেবুন্নেসা বেগমকে তদন্তের কথা বিবেচনা করেন এবং তার বিরুদ্ধে সরকারি গোপনীয়তা আইনে মামলা করেন।
আমেরিকান ইনস্টিটিউট অফ বাংলাদেশ স্টাডিজ
আমেরিকান ইনস্টিটিউট অফ বাংলাদেশ স্টাডিজ হলো মার্কিন যুক্তরাষ্ট্র ভিত্তিক একটি গবেষণা প্রতিষ্ঠান যা বাংলাদেশ এবং এর সাথে সম্পর্কিত বিষয়গুলো নিয়ে গবেষণা করে।বাংলাদেশের উপর গবেষণা চালাচ্ছেন এমন জ্ঞানীব্যক্তি এবং শিক্ষার্থীদের তহবিল সরবরাহ করে। আমেরিকান ইনস্টিটিউট অফ বাংলাদেশ স্টাডিজ
ইতিহাস
আমেরিকান ইনস্টিটিউট অফ বাংলাদেশ স্টাডিজ ১৯৮৯ সালে জুনিয়াতা কলেজের অধ্যাপক ক্রেগ বাক্সটার প্রতিষ্ঠা করেছিলেন। এর প্রতিষ্ঠানের অর্থায়ন করেছিলো কলম্বিয়া বিশ্ববিদ্যালয়, গ্লাসবোরো স্টেট কলেজ, পেনসিলভেনিয়া স্টেট বিশ্ববিদ্যালয়, শিকাগো বিশ্ববিদ্যালয়, পেনসিলভেনিয়া বিশ্ববিদ্যালয় এবং উইসকনসিন বিশ্ববিদ্যালয়ের অধ্যাপকগণ। এই ইনস্টিটিউটটি বাংলাদেশ সরকারের সাথে একটি চুক্তি স্বাক্ষর করে, যার মাধ্যমে বাংলাদেশ সরকার বাংলাদেশের সাথে সম্পর্কিত বিষয়ে অধ্যয়নরত ব্যক্তিদের আর্থিক সহায়তা প্রদান করবে। ১৯৯১ থেকে ১৯৯২ সালে এই প্রতিষ্ঠানটি বাংলাদেশ ও যুক্তরাষ্ট্রের মধ্যে শিক্ষা বিনিময় কার্যক্রমকে উত্সাহিত করার জন্য মার্কিন যুক্তরাষ্ট্রের তথ্য সংস্থার সাথে একটি চুক্তি স্বাক্ষর করে। ১৯৯৩ সালে এই ইনস্টিটিউট আমেরিকার বিদেশী গবেষণা কেন্দ্র-তে যোগদান করে। ক্রেগ বাক্সার ১৯৮৯ থেকে ১৯৯৯ সাল পর্যন্ত এই প্রতিষ্ঠানের সভাপতির দায়িত্ব পালন করেছিলেন। ২০০৮ সালে হার্ভার্ড বিশ্ববিদ্যালয়ে একবিংশ শতাব্দীর সম্মেলনে এটি বাংলাদেশের অন্যতম সমর্থক ছিল। ইনস্টিটিউটের সভাপতি শেলি ফিল্ডম্যান, তিনি কর্নেল বিশ্ববিদ্যালয়ের অধ্যাপক, পানি, তরঙ্গ এবং আবহাওয়াঃ জলবায়ু পরিবর্তন এবং দক্ষিণ এশিয়ার ভবিষ্যৎ শিরোনামের কনফারেন্সের মডারেটর ছিলেন, যা ২০ জুন, ২০১১, বাংলাদেশের ঢাকায় অনুষ্ঠিত হয়েছিলো।
প্রথম চন্দ্রগুপ্ত
প্রথম চন্দ্রগুপ্ত (রাজত্বকাল ৩১৯-৩৩৫ খ্রিষ্টাব্দ) প্রথম গুপ্ত সম্রাট ছিলেন।
পরিচিতি
প্রথম চন্দ্রগুপ্ত গুপ্ত মহারাজা শ্রীগুপ্তের পৌত্র এবং ঘটোৎকচগুপ্তের পুত্র ছিলেন। পিতার মৃত্যুর পর তিনি মহারাজাধিরাজ উপাধি গ্রহণ করে সিংহাসনে আসীন হন। তিনি কুমারদেবী নামক একজন লিচ্ছবি রাজকুমারীকে বিবাহ করেন। তার পুত্র সমুদ্রগুপ্তের একটি স্বর্ণমুদ্রায় প্রথম চন্দ্রগুপ্ত ও কুমারদেবীর প্রতিকৃতি এবং তার পাশে লিচ্ছবিগণের নাম উৎকীর্ণ রয়েছে। আলেকজান্ডার কানিংহাম গয়া জেলা থেকে এই স্বর্ণমুদ্রা আবিষ্কার করেন। বর্ধমান জেলার মসাগ্রাম থেকে প্রথম চন্দ্রগুপ্তের একটি মুদ্রা আবিষ্কৃত হয়েছে, যা বর্তমানে বঙ্গীয় সাহিত্য পরিষদে সংরক্ষিত রয়েছে। প্রথম চন্দ্রগুপ্তের রাজ্য প্রয়াগ অবধি প্রসারিত ছিল বলে মনে করা হয়।
দেশি কই
দেশি কই (বৈজ্ঞানিক নাম: Anabas testudineus) (ইংরেজি: Climbing perch) হচ্ছে Anabantidae পরিবারের Anabas গণের একটি স্বাদুপানির মাছ।
বর্ণনা
দেশি কই বেশ জনপ্রিয় একটি প্রজাতি। বাঙালিসহ অনেক দেশের মানুষের খাবারের তালিকায় আছে এই মাছ। এই মাছ লম্বায় ২৫ সেমি হয়। মাঝারি আকারের আইশ দ্বারা আবৃত দেহ। পাখনার রং হালকা হলদেটে। পানি ছাড়া এই প্রজাতিটি ৬ থেকে ১০ ঘণ্টা জীবিত থাকে।
বিস্তৃতি
এই মাছ বাংলাদেশ, ভারত, চীন, ইন্দোনেশিয়া, শ্রীলঙ্কা, থাইল্যান্ড, মালয়েশিয়া, পলিনেশিয়া, পাকিস্তান প্রভৃতি অঞ্চল পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছটি অধিক দূষিত জলজ পরিবেশে টিকে থাকতে সক্ষম এবং বায়ু থেকে শ্বাস নেয় বলে এদেশীয় বাস্তুতন্ত্রে এখনও ঠিকে আছে। জলাশয় সেচ বা শুকিয়ে মাছ আহরণ করার কারণে এ মাছ হুমকির সম্মুখীন।
মন্তব্য
পরিণত মাছের দৈর্ঘ্য ১০ সেমি। এই মাছ বাসা তৈরি করে না। মাছটি তার ডিমের কোন যত্ন নেয় না, ডিম দেওয়ার পড়ে তা পানির উপরে ভাসতে থাকে। ডিম ফুটে বাচ্চা বের হতে প্রায় ২৪ থেকে ৪৮ ঘণ্টা সময় লাগে। পরিণত মাছের দেহ অধিকতর গাঢ় বর্ণের এবং পায়ুপাখনাও তুলনামূলকভাবে বড় হয়ে থাকে।
আম্বিওয়ালি টার্ফ ওয়ানখাল
আম্বিওয়ালি টার্ফ ওয়ানখাল (Ambivali Tarf Wankhal) ভারতের মহারাষ্ট্র রাজ্যের রায়গড় জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে আম্বিওয়ালি টার্ফ ওয়ানখাল শহরের জনসংখ্যা হল ৬৭৯৬ জন। এর মধ্যে পুরুষ ৫৫% এবং নারী ৪৫%। এই শহরের জনসংখ্যার ১৫% হল ৬ বছর বা তার কম বয়সী।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে আম্বিওয়ালি টার্ফ ওয়ানখাল এর সাক্ষরতার হার বেশি।
লেয়ান্ড্রো ট্রোসার্ড
২০১২–১৩ মৌসুমে, বেলজীয় ক্লাব খেংকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ৪ মৌসুম অতিবাহিত করেছেন; এই ক্লাবের হয়ে তিনি ৮৩ ম্যাচে ২৭টি গোল করেছেন। কেআরসি খেংকের সাথে চুক্তিবদ্ধ থাকাকালীন তিনি ভেস্টেরলো, লোমেল ইউনাইটেড এবং ওএইচ লোভেনের হয়ে ধারে খেলেছেন। ২০১৯–২০ মৌসুমে, তিনি ২০ মিলিয়ন ইউরোর বিনিময়ে খেংক হতে ধারে ইংরেজ ফুটবল ক্লাব ব্রাইটন অ্যান্ড হোভ আলবিয়নে যোগদান করেছেন।
২০১০ সালে, ট্রোসার্ড বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১৯ ম্যাচে ৫টি গোল করেছেন।
প্রারম্ভিক জীবন
লেয়ান্ড্রো ট্রোসার্ড ১৯৯৪ সালের ৪ঠা ডিসেম্বর তারিখে বেলজিয়ামের মাসমেখেলেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ট্রোসার্ড বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১০ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৮ ম্যাচে অংশগ্রহণ করেছেন।
২০২০ সালের ৫ই সেপ্টেম্বর তারিখে, ২৫ বছর, ৯ মাস ও ১ দিন বয়সে, ডান পায়ে ফুটবল খেলায় পারদর্শী ট্রোসার্ড ডেনমার্কের বিরুদ্ধে অনুষ্ঠিত ২০২০–২১ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮০তম মিনিটে আক্রমণভাগের খেলোয়াড় ইয়ানিক ফেরেইরা কারাস্কোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ২–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে ট্রোসার্ড সর্বমোট ৩ ম্যাচে অংশগ্রহণ করেছেন।
খমু
খ্মু (/ kəmuː /; খ্মু: / কিম্মুইউ / বা / কিমিমু /; লাও: ຂະ ມຸ কামমাউ থাই: ขมุ; ভিয়েতনামি: খ্যাট মা; চীনা: 克 木 族; বার্মিজ: ခ မူ) দক্ষিণপূর্ব এশিয়ার একটি জাতিগত গোষ্ঠী । সংখ্যাগরিষ্ঠ (৮৮%) উত্তর লাওসে বাস করে যেখানে তারা সর্ববৃহৎ সংখ্যালঘু জাতিগত গোষ্ঠীগুলির মধ্যে একটি, মোট জনসংখ্যার মধ্যে ১১%। বিকল্প ভাবে ঐতিহাসিক ইংরেজি বানানগুলি হল কেমহমু, কেমু এবং খামু, অন্যান্যের মধ্যে রয়েছে।
খমু জনজাতিকে এছাড়াও দক্ষিণ পশ্চিম চীন (উইনান প্রদেশের Xishuangbanna মধ্যে) পাওয়া যায়, এবং সাম্প্রতিক শতাব্দীতে বার্মা, থাইল্যান্ড এবং ভিয়েতনামের (যেখানে তারা একটি আনুষ্ঠানিকভাবে স্বীকৃত জাতিগত গ্রুপ) এলাকায় অভিবাসী আছে। গণপ্রজাতন্ত্রী চীনে, তবে তাদের একটি পৃথক "জাতীয়" গোষ্ঠীর আধিকারিক স্বীকৃতি দেওয়া হয় না, বরং বুলাঙ্গের একটি উপ-গ্রুপ হিসাবে শ্রেণীবদ্ধ করা হয়।
ভৌগোলিক বন্টন
খমু উত্তর লাওস এর আদিবাসী বাসিন্দা ছিল। এটি সাধারণতঃ খামু একটি বড় বড় এলাকার বাসিন্দা বলে মনে করা হয়। দক্ষিণ-পূর্ব এশিয়ার নিম্নভূমিতে থাই / লাওস জনগণের আগমনের পর, খ্মু উচ্চ ভূমি (লাও ঠুং), ভাত খাইয়া লৌহের উপরে এবং হ্মং / মিইয়ান গ্রুপ (লাও সুং) নিচের অংশে উচ্চতর অঞ্চল, যেখানে তারা তিড়িং কৃষি অনুশীলন করেছিল। বিশ্বব্যাপী ৫৬৮,০০০ জন লাওসে, ৫০০,০০০ জন ভিয়েতনামে, ৭৩,০০০ জন থাইল্যান্ডে ১০,০০০ জন চীনে এবং মার্কিন যুক্তরাষ্ট্রের আনুমানিক ৮,০০০-১০,০০০ জন খামু বসবাস করে।
খ্মু জনজাতি লাওসের উত্তর দিকের প্রধানত ১০ টি প্রদেশের মধ্যে বসবাস করে। এখানে খামু বৃহত্তম নৃতাত্ত্বিক গোষ্ঠী গঠন করে, এমনকি পাঁচটি উত্তর ওলাকার প্রদেশে (লায়াং প্রব্যাং, ফংজালি, অউডোমক্স, বোকো এবং লুংনাম্থা প্রদেশ) লাওর চেয়েও বেশি সংখ্যক খমু রয়েছে।
থাইল্যান্ডের খামু থাইল্যান্ড-লাওস সীমান্তের কাছাকাছি নেভ প্রদেশে অবস্থিত। সর্বাধিক খমু গ্রাম বিচ্ছিন্ন হয়ে আছে বিশ্ব থেকে, এবং শুধুমাত্র ধীরে ধীরে বিদ্যুৎ গ্রহণ। অনেক এলাকায় হুমম এবং অন্যান্য আঞ্চলিক সংখ্যালঘু জাতিগোষ্ঠীর পাশাপাশি খ্মু বাস করে। মার্কিন যুক্তরাষ্ট্র খমু ভিয়েতনাম যুদ্ধ থেকে উদ্বাস্তু হিসাবে উদ্ভূত। এই শরণার্থীদের বেশির ভাগই ক্যালিফোর্নিয়াতে বসতি স্থাপন করে, যা খামু ন্যাশনাল ফেডারেশন, ইনক। এবং খ্মু ক্যাথলিক ন্যাশনাল সেন্টার।.
থাইল্যান্ডের অনেক খামু সম্প্রতি লাওস ও ভিয়েতনাম থেকে এসেছেন, ভিয়েতনাম যুদ্ধ থেকে উদ্বাস্তু হিসেবে এবং পরবর্তী কমিউনিস্ট সরকারও, থাইল্যান্ডের নান, ফায়ো এবং চিয়াং রাই প্রদেশে নতুন খামারের জমি এবং টিয়া শিল্পে কাজ করার জন্য সীমান্ত অতিক্রম করে অভিবাসন প্রায় ২০০ বছর আগে শুরু হয়েছিল।
সাবান
সংজ্ঞা: সাবান হলো উচ্চতর ফ্যাটি এসিডের সোডিয়াম বা পটাশিয়াম লবণ।
ব্যবহার
সাবান মুলত কোন কিছু ধোয়া, গোসল করা এবং পরিষ্কার করার কাজে ব্যবহার করা হয়। এছাড়াও সাবান টেক্সটাইল শিল্পে পিচ্ছিলকারক (লুব্রিকেন্ট) হিসেবে ব্যবহার করা হয়ে থাকে। হাত ধোঁয়া এবং স্বাস্থ্যের জন্য সাবান বেশ কার্যকর। কিন্তু বিভিন্ন সময়ে সাবান সহজলভ্য থাকে না। বিশ্ব স্বাস্থ্য সংস্থার মতে, সেসব সময়ে হাত ধোয়ার জন্য ছাই, বালি অথবা মাটি ব্যবহার করা যেতে পারে।
তৈরি উপাদান
যেসব সাবান পরিষ্কারক হিসেবে ব্যবহার করা হয়, সেগুলো মূলত উদ্ভিজ্জ অথবা প্রাণীজ তেল এর গাঢ় ক্ষারীয় দ্রবণ থেকে নিষ্কাশন করা হয় (তেল বা চর্বিতে তিন মোল ফ্যাটি অ্যাসিড এক মোল গ্লিসারল এর সাথে সংযুক্ত থাকে)। এই ক্ষারীয় দ্রবণকে কখনও কখনও লেই সাবান (lye soap) বলা হয়ে থাকে, যেটি সাবানায়ন প্রক্রিয়ায় তৈরি করা হয়। উল্লেখ্য যে, লেই সাবান বলতে একরকমের ক্ষারজাতীয় বস্তু সাবান বোঝানো হয়, যেটি সোডিয়াম হাইড্রোক্সাইড থেকে তৈরি করা হয়। সাবানায়ন বিক্রিয়ায়  ট্রাইগ্লিসারাইড চর্বি বা ট্রাইগ্লিসারাইড ফ্যাট প্রথমে ফ্যাটি অ্যাসিড দিয়ে পানির সাথে রাসায়নিক প্রক্রিয়ায় বিয়োজন (হাইড্রোলাইসিস) করা হয় এবং এটি পরে ক্ষারের সাথে বিক্রিয়া করে অশোধিত সাবান তৈরি করে। যেখানে বিভিন্ন ধরনের সাবানের লবণ,ফ্যাট,ক্ষার,পানি এবং উৎপাদিত গ্লিসারল (গ্লিসারিন) থাকে। এই গ্লিসারিন একটি উপকারি উপজাত, যেটি সাবানে উপস্থিত থেকে সাবানের মোলায়েম কারক হিসেবে কাজ করতে পারে অথবা আলাদা করে অন্য কাজেও ব্যবহার করা যায়। বেশীরভাগ তৈলাক্ত বা তেল জাতীয় পিচ্ছিলকারক পদার্থের প্রধান উপাদান হচ্ছে সাবান। যেগুলো সাধারনত ক্যালসিয়াম সাবান অথবা লিথিয়াম সাবান এর দুগ্ধ জাতীয় নির্যাসবিশেষ এবং খনিজ তেল হয়ে থাকে। এই ক্যালসিয়াম এবং লিথিয়াম এর পিচ্ছিলকারক হিসেবে ব্যাপকভাবে ব্যবহৃত হয়। এছাড়াও অনেক ধাতব সাবান যেমন অ্যালুমিনিয়াম, সোডিয়াম এবং এদের মিশ্রিত সাবান। এছাড়াও এই ধরনের সাবান তেলের সান্দ্রতা বাড়ানোর জন্য ঘনকারক হিসেবেও ব্যবহার করা হয়। ফরাসী সময়ে, চুনের সাথে জলপাইয়ের তেল মিশিয়ে পিচ্ছিলকারক গ্রিজ তৈরি করা হত।
সাবানীভবন
সাবানীভবন প্রকিয়ার মাধ্যমে সাবান তৈরি করা হয়। কষ্টিক সোডা এর সঙ্গে তেল বা চর্বি জাতীয় পদার্থ মিশিয়ে সাবান তৈরি করা হয়। একে সবানিভবন বলা হয়।
CH₂OCOC₁₇H₃₅
CHOCOC₁₇H₃₅ +3NaOH ---> C₁₇H₃₅COONa
জন উইন্ডম
জন উইন্ডম পারকেস লুকাস বেইনন হ্যারিস (ইংরেজি: John Wyndham Parkes Lucas Beynon Harris; ; ১০ জুলাই, ১৯০৩ – ১১ মার্চ, ১৯৬৯) ছিলেন একজন ইংরেজ কল্পবিজ্ঞান লেখক। তিনি জন উইন্ডম ছদ্মনামে লেখা তাঁর রচনাগুলির জন্য সমধিক পরিচিত। তবে তিনি তাঁর নামের বিভিন্ন অংশের মিশ্রণে সৃষ্ট জন বেইনন ও লুকাস পারসেক ইত্যাদি নামেও লিখেছেন। তাঁর কয়েকটি রচনা মহাপ্রলয়োত্তর প্রেক্ষাপটে লেখা। তাঁর সর্বাধিক পরিচিত লেখাগুলির অন্যতম দ্য ডে অফ দ্য ট্রিফিডস (১৯৫১) ও দ্য মিডউইচ কুকুস (১৯৫৭)। শেষোক্ত রচনাটি ভিলেজ অফ দ্য ড্যামড নামে দুই বার চলচ্চিত্রায়িত হয়েছে।
তথ্যসূত্র
পাদটীকা
সূত্রপঞ্জি
কে ডি জাধব
খাশাবা দাদাসাহেব যাদব (জানুয়ারী ১৫, ১৯২৬ - আগস্ট ১৪, ১৯৮৪) একজন ভারতীয় কুস্তিগীর ক্রীড়াবিদ ছিলেন । তিনি হেলসিঙ্কিতে আয়োজিত ১৯৫২ গ্রীষ্মকালীন অলিম্পিকে প্রথম ভারতীয় হিসেবে ব্রোঞ্জ পদক জয় করেন। তিনি অলিম্পিকে একক বিভাগে পদকজয়ী প্রথম ভারতীয়
ঔপনিবেশিক ভারতের অধীনে ১৯০০ সালে অ্যাথলেটিকসে দু'টি রৌপ্য পদক অর্জনকারী নরম্যান প্রিচার্ডের পরে, খাসাবাই প্রথম অলিম্পিকে ব্যক্তিগত পদক জয় করেন এর আগের সংস্করণগুলিতে ভারত কেবলমাত্র দলগত খেলা ফিল্ড হকিতে পদক জিতত। তিনিই একমাত্র ভারতীয় অলিম্পিক পদকবিজয়ী যিনি কখনও পদ্ম পুরস্কার পান নি। ইংরেজ কোচ রিস গার্ডনার তাকে ১৯৪৮ সালের অলিম্পিক গেমসের আগে থেকে প্রশিক্ষণ দিয়েছিলেন।
শৈশবকাল
খাশাবার জন্ম ব্রিটিশ ভারতের বম্বে প্রেসিডেন্সির অন্তর্গত সাতারা জেলার করাদ তালুকে। তিনি ১৯৪০-১৯৪৭ সালের মধ্যে কারাড জেলার তিলক উচ্চ বিদ্যালয়ে পড়াশোনা করেন। তিনি এমন এক পরিবারে বেড়ে ওঠেন, যাঁরা কুস্তিময় জীবনযাপন করতেন। তিনি ভারত ছাড়ো আন্দোলনে বিপ্লবীদের আশ্রয় এবং একটি গোপন স্থান সরবরাহে অংশ নিয়েছিলেন, ব্রিটিশদের বিরুদ্ধে চিঠি প্রচার করছিলেন ।
কুস্তি ক্যারিয়ার
তাঁর পিতা দাদাসাহেব একজন কুস্তিগীর প্রশিক্ষক ছিলেন এবং তিনি খশাবাকে পাঁচ বছর বয়সে কুস্তিতে প্রশিক্ষণ দিতে শুরু করেছিলেন। কলেজের তাঁর কুস্তি পরামর্শদাতা ছিলেন বাবুরাও বালাউদে এবং বেলাপুরি গুরুজী।
১৯৪৮ গ্রীষ্ম অলিম্পিক
! Res. ! Opponent ! Score ! Date ! Event ! Location ! Notes
পরিণতি
পরের চার বছর ধরে, খাশাবা আরও কঠিন প্রশিক্ষণ নিয়েছিলেন হেলসিঙ্কি অলিম্পিকের জন্যে এবং ওজন বাড়িয়ে তিনি ১২৫ পাউন্ড বিভাগটিতে অংশ নেওয়ার প্রস্তুতি নিয়েছিলেন।
১৯৫২ সালের গ্রীষ্মকালীন অলিম্পিক
কোয়ার্টার ফাইনালের ম্যারাথন লড়াইয়ের পরে প্রায় সঙ্গে সঙ্গেই তাকে সেমিফাইনালে সোভিয়েত ইউনিয়নের রশিদ মাম্মাদবেইভের সাথে লড়াই করতে বলা হয়েছিল। নিয়ম অনুসারে কমপক্ষে ৩০ মিনিট বিশ্রাম নেওয়ার সুযোগ থাকলেও, কোনও ভারতীয় আধিকারিক তাঁর হয়ে কথা বলার সুযোগ না পাওয়ার কারণে, ক্লান্ত হয়ে পড়া খাশাবাকে সেমিফাইনালের লড়াইতে অংশ নিতে হয়। কিন্তু শেষ রক্ষা হয়না, তিনি ফাইনালে উঠতে ব্যর্থ হন। কানাডা, মেক্সিকো এবং জার্মানি থেকে কুস্তিগীরদের পরাজিত করে তিনি ১৯৫২ সালের ২৩ জুলাই ব্রোঞ্জ পদক জিতেছিলেন এবং এর মাধ্যমে স্বাধীন ভারতের প্রথম ব্যক্তিগত পদক বিজয়ী হয়ে ইতিহাস সৃষ্টি করেন।  খাসাবার সহকর্মী, কৃষ্ণা রাও মাঙ্গাভ নামে অন্য একজন ভারতীয় কুস্তিগীরও একই অলিম্পিকে অন্য বিভাগে অংশ নিয়েছিলেন, তবে মাত্র এক পয়েন্টেই  তিনি ব্রোঞ্জ পদক লাভ করতে পারেননি। ! Res. ! Opponent ! Score ! Date ! Event ! Location ! Notes
পরবর্তী জীবন ও মৃত্যু
১৯৫৫ সালে, তিনি একজন সাব-ইন্সপেক্টর হিসাবে পুলিশ বাহিনীতে যোগদান করেন। সেখানে তিনি পুলিশ বিভাগে অনুষ্ঠিত বিভিন্ন প্রতিযোগিতায় জয়লাভ করেন এবং ক্রীড়া প্রশিক্ষক হিসাবে দায়িত্ব পালন করেন। তিনি সাতাশ বছর ধরে পুলিশ বিভাগে চাকরি করেন এবং একজন সহকারী পুলিশ কমিশনার হিসেবে অবসর নেন। তবে তাকে পেনসন পাওয়ার জন্য লড়াই করতে হয়েছিল। বছরের পর বছর, তিনি ক্রীড়া ফেডারেশন দ্বারা অবহেলিত ছিলেন এবং দারিদ্র্যের মধ্যে তার জীবনের শেষ পর্যায় যাপন করতে হয়েছিল। তিনি ১৯৮৪ সালে একটি সড়ক দুর্ঘটনায় মারা যান।
হাইব্রিড টপোলজি
হাইব্রিড টপোলজি (Hybrid Topology): বাস, স্টার, রিং ইত্যাদি টপোলজির সমন্বয়ে গঠিত নেটওয়ার্ক টপোলজিকে বলা হয় হাইব্রিড টপোলজি।
উদাহরণস্বরূপ ইন্টারনেটকে এ ধরনের টপোলজি হিসেবে অভিহিত করা যায়। কেননা ইন্টারনেট হলো বৃহৎ পরিসরের একটি নেটওয়ার্ক যেখানে সব ধরনের টপোলজির মিশ্রণ দেখা যায়। এ টপোলজিতে প্রয়োজন অনুযায়ী নেটওয়ার্ক বৃদ্ধি করার সুযোগ রয়েছে। কোনো সমস্যা দেখা দিলে তা সহজেই নির্ণয় করা সম্ভব হয়। কোনো একটি অংশ নষ্ট হয়ে গেলে সম্পূর্ণ নেটওয়ার্ক নষ্ট না হয়ে অংশবিশেষ নষ্ট হয়।
জামিয়া আরাবিয়া খাদিমুল ইসলাম
জামিয়া আরাবিয়া খাদিমুল ইসলাম ঢাকার বৃহত্তর মিরপুরের ১৩ নং সেকশন টিনশেড কলোনী এলাকায় অবস্থিত একটি কওমি মাদ্রাসা। ১৯৮৫ সালে মোহাম্মদুল্লাহ হাফেজ্জী এই মাদ্রাসা প্রতিষ্ঠা করেন। মাদ্রাসার অগ্রগতিতে গুরুত্বপূর্ণ ভূমিকা পালন করেছিলেন উজানীর পীর মোবারক করীম। ২০০৪ সালে এখানে দাওরায়ে হাদিস (মাস্টার্স) খোলা হয়। ২০২১ সালে মাদ্রাসার ছাত্র সংখ্যা ৪০০ ও শিক্ষক ৪০ জন। প্রতি বছর হাদিসের গড় ছাত্র প্রায় ৮০ জন। পাশাপাশি বর্তমানে ইফতা বিভাগ তথা উচ্চতর ইসলামি আইন ও ফারায়েজ বিভাগ এবং তাফসির কোর্স চালু করা হয়েছে। মাদ্রাসার বর্তমান মহাপরিচালক শামসুদ্দিন কাসেমী।
ক্ষোয়া পনির
ক্ষোয়া পনির উত্তর ভারতের একটি জনপ্রিয় খাবার যা পনির (ভারতীয় কুটির পনির), ক্ষোয়া (ঘন দুধ), পেঁয়াজ, রসুন, আদা, টমেটো এবং বিভিন্ন মশলা দিয়ে তৈরি করা হয়।
উপকরণ
ক্ষোয়া পনির তৈরির উপাদানগুলো হচ্ছে কাজু বাদাম, পনির (কিউব করা), ঘি, ক্ষোয়া, দই, আদা, এলাচ, সবুজ বা কাঁচা মরিচ, ধনে এবং লবণ।
প্রাপ্তিস্থান
এটি একটি গ্রেভি ডিশ এবং সাধারণত মশলাদার স্বাদের হয়। খাবারটি সাধারণত উত্তর ভারতীয় খাবার পরিবেশনকারী রেস্তোরাঁ এবং ধাবা বা রাস্তার পাশের রেস্টুরেন্টে পাওয়া যায়। এই খাবারটি সাধারণত ভারতীয় রুটি এবং নানের সাথে খাওয়া হয়।
ব্রিজপোর্ট, কানেটিকাট
ব্রিজপোর্ট মার্কিন যুক্তরাষ্ট্রের কানেটিকাট অঙ্গরাজ্যের একটি বন্দরনগরী ও বৃহত্তম শহর। ২০১৯ সালের হিসাব অনুযায়ী ব্রিজপোর্টের জনসংখ্যা ১,৪৪,৩১৯। এটি জনসংখ্যায় নিউ ইংল্যান্ডের পঞ্চম বৃহত্তম শহর। শহরটি পেকুনোক নদীর তীরে ফেয়ারফিল্ড কাউন্টিতে অবস্থিত। ব্রিজপোর্ট ম্যানহাটন থেকে ৬০ মাইল ও দ্য ব্রংকস থেকে ৪০ মাইল দূরে অবস্থিত। এর উত্তরে ট্রামবুল, পশ্চিমে ফেয়ারফিল্ড ও পূর্বে স্ট্রাটফোর্ড শহর অবস্থিত।
বিনোদনকর্মী পি টি বার্নাম ব্রিজপোর্ট শহরের বাসিন্দা ছিলেন এবং ঊনবিংশ শতাব্দীর শেষভাগে এর মেয়র পদে দায়িত্ব পালন করেছিলেন। বার্নাম ব্রিজপোর্ট শহরে চারটি বাড়ি নির্মাণ করেছিলেন, যেখানে তিনি নিয়মিত সার্কাস আয়োজন করতেন। ১৯৬৫ সালে ব্রিজপোর্টের নর্থ এন্ড এলাকায় বিখ্যাত সাবওয়ে রেস্টুরেন্টের প্রথম শাখা খোলা হয়। দ্বিতীয় বিশ্বযুদ্ধের পর ব্রিজপোর্ট শহরের অর্থনীতি বিপর্যয়ের মুখে পড়ে। এখানে ফ্রিসবি পাই কোম্পানি প্রতিষ্ঠিত হয়। তাই শহরটিকে ফ্রিসবির জন্মস্থান অভিহিত করা হয়। দারিদ্র্য ও অপরাধপ্রবণতা বর্তমানে ব্রিজপোর্টের জন্য মারাত্মক সমস্যা হয়ে দাঁড়িয়েছে।90 এর দশক থেকে প্রতি দশকে অপরাধ উল্লেখযোগ্যভাবে হ্রাস পাচ্ছে। ব্রিজপোর্ট মার্কিন যুক্তরাষ্ট্রের সবচেয়ে বৈচিত্র্যময় শহরগুলির মধ্যে একটি এবং জনসংখ্যার 30% বিদেশী জন্মগ্রহণকারী।  সরকারীভাবে অনেক পাবলিক পার্কের জন্য "পার্ক সিটি" নামে পরিচিত, তাদের মধ্যে দুটি ফ্রেডরিক ল ওলমস্টেড ডিজাইন করেছিলেন।
ইতিহাস
পাউগুসেট আদিবাসীরা ব্রিজপোর্টের আদি বাসিন্দা। ঐতিহাসিক স্ট্রাটফোর্ড এলাকায় ইউরোপীয়রা সর্বপ্রথম বসতি স্থাপন করে। ঔপনিবেশিক যুগে স্ট্রার্টফোর্ড কিংস হাইওয়ে নামে পরিচিত ছিল।
ব্রিজপোর্ট শহরটি দ্রুতই ব্যবসা-বাণিজ্য, জাহাজনির্মাণ ও তিমি মৎস্য শিকারের প্রাণকেন্দ্রে পরিণত হয়। পেকুনোক নদীর তীরে দ্রুতই কতগুলো ব্রিজ বা সেতু নির্মাণের প্রয়োজন দেখা দেয়। এ থেকেই শহরটির নাম হয় ব্রিজপোর্ট। সত্তরের দশক পর্যন্ত উৎপাদনশিল্প ব্রিজপোর্টবাসীর আয়ের প্রধান উৎস ছিল।
১৬৪৪ সালে ইংরেজরা ব্রিজপোর্ট শহরের নর্থ অ্যাভিনিউ-য়ে বসতি স্থাপন করে। শহরটিকে তখন বলা হতো- "পেকুনোক।" পেকুনোক শব্দের অর্থ পরিষ্কারকৃত ভূমি। পাউগুসেটরা শহরের গোল্ডেন হিল এলাকাকে পবিত্র মনে করত। সেখানে তারা ফসল উৎপাদনসহ নানাবিধ কাজ সম্পাদন করত। উক্ত এলাকায় বসবাসকারী আদিবাসীদের কানেকটিকাট উপনিবেশ সরকার ১৬৩৯ সালে সংরক্ষিত ভূমি প্রদানের ঘোষণা দেয়। ১৮০২ সাল পর্যন্ত এই ঘোষণা কার্যকর ছিল।
১৭৬০ এর দশকে এখানে নিউফিল্ড নামক একটি গ্রাম গড়ে ওঠে। ১৬৯৫ (মতান্তরে ১৭০১) সালে এ এলাকাটি স্ট্রাটফোর্ড নামে পরিচিতি লাভ করে। আমেরিকান স্বাধীনতাযুদ্ধের সময় নিউফিল্ড বন্দরে যুদ্ধজাহাজ ভাড়া করার ব্যবসা জনপ্রিয়তা লাভ করে।
ঊনবিংশ শতাব্দী
কানেটিকাট উপনিবেশ ১৭৮১ সালে যুক্তরাষ্ট্রে যোগ দেওয়ার পর নিউফিল্ড উত্তরোত্তর সমৃদ্ধ হতে থাকে। পেকুনোকের চারপাশ ব্যবসায়িক আবহে উত্তরোত্তর সমৃদ্ধ হয়ে ওঠে। ব্রড স্ট্রিটে চার্চ নির্মাণের কাজও এসময় শুরু হয়। ১৮০০ সালে এ অঞ্চলটি ব্রিজপোর্ট নামে পরিচিতি পায়। ১৮০৬ সালে ব্রিজপোর্ট ব্যাংক প্রতিষ্ঠিত হয়। ১৮২১ সালে ব্রিজপোর্ট শহরাঞ্চল স্ট্রাটফোর্ড থেকে আলাদা হয়ে যায়।
১৮২৪ সালে ব্রিজপোর্ট স্টিমশিপ(বাষ্পীয়পোত কোম্পানি), ১৮৩৩ সালে ব্রিজপোর্ট তিমি কোম্পানি ও ১৮৩৬ সালে হিউস্টনিক রেলসড়ক প্রতিষ্ঠিত হয়। ১৮৩৬ সালে ব্রিজপোর্ট কানেটিকাটের পঞ্চম শহর হিসেবে অন্তর্ভুক্ত হয়। ১৮৪৫ সালে ওয়াটারবুরি ও উইনস্টেড শহরকে ব্রিজপোর্টের সাথে সংযুক্তির লক্ষ্যে নাউগাতুক রেলসড়ক প্রতিষ্ঠার অনুমোদন দেওয়া হয়, যার কাজ ১৮৪৯ সালে শেষ হয়। নিউ ইয়র্ক ও নিউ হ্যাভেন রেলসড়কের মাধ্যমে নিউ ইয়র্ক ব্রিজপোর্টের সাথে সংযুক্ত হয়।
আমেরিকান গৃহযুদ্ধের পরে এটি অর্থনৈতিক ক্ষেত্রে প্রভূত উন্নতি লাভ করে। ১৮৭০ সালে ব্রিজপোর্টের সাথে ওয়েস্ট এন্ড ও ব্ল্যাক রক এলাকা সংযুক্ত হয়। ১৮৭৫ সালে পিটি বার্নাম শহরের মেয়র নির্বাচিত হন।
১৮৮২ সালে এখানে হোমস অ্যান্ড এডওয়ার্ডস সিলভার কোম্পানি প্রতিষ্ঠিত হয়, যা ১৮৯৮ সালে ইন্টারন্যাশনাল সিলভার কোম্পানির সাথে একীভূত হয়। এছাড়াও যুক্তরাষ্ট্রের ২০% করসেট ব্রিজপোর্ট শহরে উৎপাদিত হত।
বর্তমান
১৯১৫ সালে কতগুলো ধর্মঘটের পরিপ্রেক্ষিতে ৮ ঘণ্টা সময় কর্মঘণ্টা হিসেবে নির্ধারিত হয়।
পরবর্তীতে ব্রিজপোর্টের অর্থনীতি ব্যাপক হুমকির মুখে পড়ে। শহরের প্রশাসনিক কর্মকর্তাদের মধ্যে দুর্নীতি ও অব্যবস্থাপনা ছিল প্রবল। ১৯৯১ সালে শহরটি নিজেকে দেউলিয়া ঘোষণা করলেও ফেডারেল আদালত এ ঘোষণা বাতিল করে দেয়।
তবে একবিংশ শতাব্দীতে ব্রিজপোর্টে উন্নয়নের জোয়ার সৃষ্টি হয়েছে। এমজিএম কোম্পানি শহরে একটি ক্যাসিনো ও বিক্রয়কেন্দ্র প্রতিষ্ঠিত করার উদ্যোগ গ্রহণ করেছে।
১৮৬০ সালের ১০ মার্চ আব্রাহাম লিংকন পুরাতন সিটি হল ভবনে এক স্মরণীয় বক্তৃতা প্রদান করেন। মার্টিন লুথার কিং শহরের ক্লেইন অডিটোরিয়ামে একাধিকবার বক্তৃতা দিয়েছেন। ২০০৬ সালে রাষ্ট্রপতি জর্জ ডব্লিউ বুশ ও ২০১০ সালে বারাক ওবামা এখানে বক্তৃতা দেন। একই অডিটোরিয়ামে ২০১৬ সালের ২৩ এপ্রিল রিপাবলিকান পার্টির মনোনয়ন চেয়ে ডোনাল্ড ট্রাম্প বক্তৃতা প্রদান করেন।
ভূগোল
ব্রিজপোর্ট শহরে অনেকগুলো পার্ক রয়েছে। এজন্য এর অপর নাম "পার্ক সিটি।" ১৮৬৪ সালে বার্নামসহ অন্যান্য বাসিন্দা সিসাইড পার্ক নির্মাণের জন্য ৪৪ একর জমি দান করেন। পরবর্তীতে বিচউড, বিয়ার্ডসলেসহ অনেকগুলো পার্ক এখানে গড়ে ওঠে।
জলবায়ু
ব্রিজপোর্ট গ্রীষ্মকালে অত্যন্ত উষ্ণ থাকে। শীতকালে এর তাপমাত্রা সামান্য হ্রাস পায়। মধ্য এপ্রিল থেকে নভেম্বর মাস পর্যন্ত এখানে গ্রীষ্মকাল থাকে। ব্রিজপোর্টে প্রতি বছর ৭৫ সেমি তুষারপাত হয়।
ব্রিজপোর্টে একাধিকবার ক্রান্তীয় ঘূর্ণিঝড় সংঘটিত হয়।যথা- ক্যারল (১৯০৩,১৯৩৮,১৯৪৪,১৯৫৪), ডোনা (১৯৬০), গ্লোরিয়া (১৯৮৫) ও স্যান্ডি (২০১২)।
বছরে গড়ে ২৯ দিন এখানে তুষারপাত হয়। প্রতিবছর গড়ে ১,০৮০ মিলিমিটার বৃষ্টিপাত হয়।
জনমিতি
২০১০ সালের আদমশুমারি অনুযায়ী শহরের বাসিন্দা ১,৩৯,৫২৯। শহরের জনসংখ্যার ঘনত্ব প্রতি বর্গকিলোমিটারে ৩,৩৬৭ জন। বাসিন্দাদের ৪৫% শ্বেতাঙ্গ, ৩০.৮% আফ্রিকান-আমেরিকান, ০.৫% আদিবাসী আমেরিকান ও ৩.৪% এশীয়। বাসিন্দাদের ৩৮.২% হিস্পানিক ও লাতিনো।
শহরের পরিবারগুলোর গড় আয় ৩৯,৫৭১ ডলার। পুরুষদের গড় আয় ৩২,৪৩০ ডলার ও মহিলাদের গড় আয় ২৬,৯৬৬ ডলার। ১৬.২% পরিবার ও ১৮.৪% পরিবার দারিদ্র্যসীমার নিচে বসবাস করে। এদের মধ্যে ২৪.৮% এর বয়স ১৮ এর নিচে ও ১৩.২% এর বয়স ৬৫ এর উপরে।
নয়নতারা (উদ্ভিদ)
thumb| Catharanthus roseus
নয়নতারা, একটি উদ্ভিদ, যা তার লালচে গোলাপি পাঁচ পাপড়ির ফুল গুলোর জন্য পরিচিত। এর বৈজ্ঞানিক নাম Catharanthus roseus, এটি Apocynaceae (dogbane, অথবা oleander পরিবার) পরিবারের একটি উদ্ভিদ। বিভিন্ন স্থানে বিভিন্ন নামেও পরিচিত, যেমন Cape periwinkle, Madagascar periwinkle, periwinkle, sadabahar, sadaphuli, sadasuhagi, sadsuhagan ইত্যাদি। এর আরেকটি প্রজাতি হলো Vinca rosea। জানা যায়, এর আদি উৎপত্তিস্থল মাদাগাস্কার।
বর্ণনা
আদি নিবাস মাদাগাস্কার তবে বাংলাদেশ, ভারত, পাকিস্তান ও আফ্রিকা মহাদেশসহ আরও বেশ কয়েকটি দেশে এর দেখা পাওয়া যায়। এটি একটি গুল্মজাতীয় উদ্ভিদ। বর্ষজীবী। কখনো কখনো অনেক বছর বেঁচে থাকতেও দেখা যায়। তবে পুরনো হয়ে গেলে ও যত্নে না রাখলে গাছটি শক্ত হয়ে যায়, ফুলও ধরে না। ২/৩ ফুটের বেশি বাড়তে দেখা যায় না। পাতা বিপরীত, মসৃণ, আয়তাকার বা ডিম্বাকৃতি। পাঁচ পাপড়ি বিশিষ্ট ফুল। গোলাপি, হালকা গোলাপি ও সাদা রঙের ফুল ফোটে। তবে গন্ধ নেই ফুলে। কাণ্ড কোনাচে ধরনের,রঙ বেগুনি বা সাদা,বারমাসি উদ্ভিদ, বীজের সাহায্যে বংশ বৃদ্ধি হয়।
নয়নতারা ওয়েস্ট ইণ্ডিজের প্রজাতি। ৬০-৮০ সেমি উঁচু। এদের কাণ্ড কোনাচে বেগুনি। এদের পাতা আয়তাকার,গোড়ার দিকে অনেকটা ডিম্বাকার, ৪-৭ সেমি লম্বা, মসৃণ। এসব গাছে প্রায় সারা বছরই ফুল ফোটে। তবে শীতের সময় এ গাছের বৃদ্ধি তুলনামূলক ভাবে কমে যায়। তেমন একটা ফুল ফোটে না। ফুল আকারে ছোট হয়ে যায়। তবে শীতের শেষে এর বৃদ্ধি স্বাভাবিক হয়ে ওঠে। ফুল সাদা বা গোলাপি রঙের,পুরো ফুল একরঙা হলেও ফুলের মধ্যবিন্দুটি অন্য রংয়েরও হয়। যেমন সাদার মাঝে লাল,গোলাপীর মাঝে হলুদ।ফুলটি গন্ধহীন। ফুলের মাপ ৩-৩.৫ সেমি চওড়া, দলনল সরু, ২.৫ সেমি লম্বা, ৫ পাপড়ির মাঝখানে একটি গাঢ় রঙের ফোঁটা। এদের বীজ চাষ করা হয়। গাছে বীজ পরিপক্ক হওয়ার পর বীজের আবরনটি ফেটে যায় ও বীজ আশেপাশে ছরিয়ে যায়। পরিপক্ক বীজের রং কালো। দেখতে অনেকটা কালোজিরার মতো হয়। বাগান করে চাষ করায় জনপ্রিয়তা রয়েছে,যেকোন ফুল বা ফলের বাগানে এমনকি বাসার ছাদে বা বারান্দায়ও লাগানো যায়। বর্তমানে হাইব্রিড প্রজাতির নানান আকর্ষণীয় বর্ণের ( গাঢ় গোলাপি, লাল, গাঢ় বেগুনি, ইত্যাদি) নয়নতারা ফুলের চাষ হতে দেখা যায়।
রাসায়নিক উপাদান
গাছটির পাতা, ফুল ও ডালে বহু মূল্যবান রাসায়নিক উপাদান পাওয়া যায়। ৭০ টিরও বেশি উপক্ষার পাওয়া যায় এ গাছ থেকে। ভিনক্রিস্টিন ও ভিনব্লাস্টিন নামের উপক্ষার দুটি লিউকেমিয়া রোগে বিশেষ ব্যবহার রয়েছে। ডেলটা-ইহোহিম্বিন নামের এক প্রকার রাসায়নিক পদার্থ পাওয়া যায়।
ব্যবহার
ক্রিমি রোগে, মেধাবৃদ্ধিতে, লিউকোমিয়া, মধুমেহ, রক্ত প্রদরে, রক্তচাপ বৃদ্ধিতে, সন্ধিবাত, বহুমূত্র সহ নানা রোগে এর ব্যবহার রয়েছে। বোলতা প্রভৃতির হুলের জ্বালায়/কীট দংশনে দ্রুত উপশম পেতে নয়নতারা ফুল বা পাতার রস ব্যবহারের প্রচলন লক্ষ্য করা যায়।
শামছুন নাহার বেগম
শামছুন নাহার বেগম হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী দশম জাতীয় সংসদের আসন-২৯ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
জয় সোনী
জয় সোনী একজন ভারতীয় নায়ক এবং উপস্থাপক। তিনি তার পেশাদারী জীবন শুরু করেন ২০০৩ সালে দিল মাঙ্গে মোর ছবি দিয়ে। পরে তিনি স্টার প্লাস-এর টিভি অনুষ্ঠান বা বাহু অউর বেবি করেন। তাকে কতিপয় টেলিভিশন ধারাবাহিক নাটকে – ধার্‌তি কা ভীর ইয়োদ্ধা পৃথবীরাজ চৌহান,শাসুরাল গেঁদা ফুল এবং সংস্কার ধারোহর আপনো কি -তে দেখা যায়। ২০১১ সালে জয় সনি একটি ইন্ডিয়ান গানের শো সা রে গা মা পা লি’ল চাম্পস্‌ ২০১১ উপস্থাপনা করেন। তিনি তার স্ত্রী পূজা শাহ্‌ সনি যোগে স্টার প্লাসের একটি রিয়ালিটি শো নাচ বালিয়ে ৭ নামক অনুষ্ঠানে অংশগ্রহণ করেন কিন্তু ৫ম রাউন্ডেই অপসারিত হন।
শামছুন নাহার বেগম
শিক্ষাজীবন
শামছুন নাহারের শিক্ষাগত যোগ্যতা বি.এ, এল.এল.বি।
কর্মজীবন
আইনজীবী ও সমাজসেবী
জাকের আলী
জাকের আলী (জন্ম ২২ ফেব্রুয়ারি ১৯৯৮) হলেন একজন বাংলাদেশী ক্রিকেটার। ২০১৬ সালের ২৭শে ডিসেম্বর, তিনি ২০১৬-১৭ জাতীয় ক্রিকেট লিগ এর মৌসুমে সিলেট বিভাগ-এর হয়ে তিনি প্রথম সারির ক্রিকেট-এ অভিষিক্ত হন। প্রথম সারির ক্রিকেটে তার অভিষেক হওয়ার সাথে সাথে, তিনি ২০১৬ অনূর্ধ্ব-১৯ বিশ্বকাপ-এ বাংলাদেশ দলের সদস্য ছিলেন।
২০১৭ সালের ২৬শে এপ্রিল, তিনি ২০১৬–১৭ ঢাকা প্রিমিয়ার ডিভিশন ক্রিকেট লিগ-এ প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেটে তার অভিষেক হয়।
২০১৯ সালের ১৬ই জানুয়ারী, তিনি বাংলাদেশ প্রিমিয়ার লিগ-এর ২০১৮-১৯ মৌসুমে, সিলেট সিক্সার্স-এ খেলার মাধ্যমে টি-টুয়েন্টি ক্রিকেটে অভিষিক্ত হন।
রবি বিষ্ণুই
রবি বিষ্ণই (জন্ম ৫ সেপ্টেম্বর ২০০০) হচ্ছেন একজন ভারতীয় ক্রিকেটার ঘরোয়া ক্রিকেটে সে রাজস্থানের হয়ে এবং আইপিএলে কিংস এলেভেন পাঞ্জাব হয়ে খেলেন। আন্তর্জাতিক ক্রিকেটে ভারতের হয়ে সে ২০২০ অনূর্ধ্ব-১৯ ক্রিকেট বিশ্বকাপ খেলেছেন, যেখানে প্রতিযোগিতা শেষে ১৭ উইকেট নিয়ে প্রতিযোগিতার সেরা উইকেট শিকারী মনোনীত হন।